Teatro Circo Tamberlick

O Gran Teatro Circo Tamberlick foi un centro de representación escénica, circense (espectáculos ecuestres e ximnásticos) e sala de cinema de titularidade privada de Vigo. Inaugurouse o 11 de outubro de 1882 e demoleuse en 1991. Situado no que hoxe é a rúa Eduardo Iglesias, foi, no seu día, o teatro de maior capacidade da cidade. Foi nomeado en recoñecemento ao tenor que o inaugurou, o italiano Enrico Tamberlick. Foi derruído, inda que se conserva a fachada, na súa localización orixinal.

En 2023 os cines situados no centro comercial Plaza Elíptica foron renomeados como Cines Tamberlick, en homenaxe ao antigo teatro-circo.

 Descrición 
Situado na rúa do Circo, hoxe rúa Eduardo Iglesias, os seus donos iniciais foron Augusto Bárcena Franco, Francisco Martínez Villoch e Mariano Pérez. Cun orzamento de 40.000 pesetas, obtivo licenza de obra o 30 de marzo de 1882.

O arquitecto municipal Domingo Rodríguez Sesmero aplicou en interior e exterior, para o primeiro proxecto (non realizado), unha decoración orientalista. O modelo que seguiu debeu ser o Teatro Circo Price, construído en 1880 en Madrid polo arquitecto Agustín Ortiz. O 2 de maio de 1882, os promotores presentaron unha solicitude para variar o deseño da fachada, asinado tamén por Domingo Sesmero, alegando aforro de tempo de construción, pois a nova era moito máis sinxela e con menos ornamentos.

Tiña unha bancada case que circular ao redor dunha pista de 13 metros de diámetro, con cinco filas de asentos abaixo, un nivel de 29 palcos enriba e outro de galería superior.Cabo Villaverde, José Luis e Sánchez García, Jesús Ángel (eds) (2012). Inventario de cines de Galicia Fundación Barrié .

Foi estreado o 11 de outubro de 1882 polo tenor italiano Enrico Tamberlick que, á fronte da súa compañía, protagonizou a sesión inaugural coa ópera en tres actos Poliuto de Gaetano Donizetti. Sucesivamente, Vigo asistiu ás representacións de Rigoletto, L'Africaine, Il trovatore, Dinorah, Un ballo in maschera, Fausto, Lucrecia Borgia, Marina, La traviata, Aida, I puritani, Ernani, La sonnambula e Linda di Chamounix. No verán de 1883 celebráronse uns xogos florais baixo a presidencia de Emilio Castelar.La Ilustración Española y Americana. a. XXVII. n. XXXI. (22/8/1883) p. 5 Madrid. En 1894 engadiuse un remate superior de fachada, colocando unha peita co nome. Ese ano recibíronse cinco compañías e representáronse 110 obras diferentes.

O 29 de abril de 1897 tivo lugar neste teatro a primeira proxección cinematográfica na cidade de Vigo, procedente do Teatro do Liceo de Pontevedra,En Pontevedra a proxección foi o 17 de abril de 1897. composta por doce pezas de cine mudo do Cinématographe Lumière (L'Arroseur arrosé, L'Arrivée d'un train en gare de La Ciotat,…). Estivo ao cargo dos portugueses César Marques e Alexandre Pais de Azevedo, delegados da casa Lumière. As proxeccións proseguiron en Tui (o 13 de maio no Teatro local), A CoruñaNa Coruña xa puideran coñecer o espectáculo das imaxes animadas con anterioridade, nunhas sesións celebradas no Teatro-Circo durante o mes de setembro de 1896. Aquelas imaxes foran proxectadas mediante un sistema distinto. (o 23 de maio no n.° 25 da rúa Real), Ferrol (o 16 de xuño nun local da rúa Real) e Lugo (o 7 de xullo no Teatro-Circo).

O 6 de xaneiro de 1900, Pablo Iglesias Posse, fundador do PSOE, pronunciou no Tamberlick un discurso de hora e media de duración. En 1921 o Teatro acolleu a III Asemblea Nacionalista, e en 1925 celebrouse un acto de homenaxe a Ricardo Mella logo do seu falecemento.
miniatura|Fachada que se conserva.
En 1907 o arquitecto Manuel Felipe Quintana Ochaita firmou un proxecto de marquesiña para a parte dianteira da fachada, que non se executou. Nesas datas o propietario era Francisco Molíns. O local funcionou durante moitos anos como sala de cine, explotada polo empresario Isaac Fraga Penedo, propietario desde 1920, que reformou a pista para convertela en platea con butacas, colocando a cabina ao fondo do primeiro nivel de palcos. En 1922 Fraga estreou nel películas realizadas por Alejandro Pérez Lugín sobre a Guerra do Rif. Na medición da capacidade practicada polo concello o 7 de novembro de 1923 o Tamberlick ocupaba o primeiro posto con 1.104 prazas, seguido do Teatro Odeón con 733, o Royalty con 603 e o Ideal Cinema con 574. O 31 de maio de 1929 estreouse neste lugar a obra de teatro O Mariscal, de Eduardo Rodríguez-Losada Rebellón con libreto de Ramón Cabanillas e Antón Villar Ponte.

A primeira proxección de cine sonoro en Vigo tamén foi no Tamberlick, o 14 de marzo de 1930, a cinta foi The Jazz Singer. O 1 de abril de 1933 acolleu a disputa do combate de boxeo entre Ángel Sobral e Pastor Milanés, polo campionato de España de peso medio..

O derradeiro filme proxectado foi Quen enganou a Roger Rabbit? (1988). Na súa demolición, en 1991, conservouse a fachada de pedra. O resto do predio é agora un patio de veciños.

En 2022, a produtora viguesa Culturinvest decidiu homenaxear a senlleira sala de espectáculos bautizando o seu circo itinerante como Circo Tamberlick.

En xuño de 2023 os cines situados no centro comercial Plaza Elíptica, de Vigo, despois dunha parada temporal da actividade, reabriron baixo o nome de Cines Tamberlik. A nova xestora escolleu a denominación en homenaxe ao antigo teatro-circo da rúa Eduardo Iglesias.

Galería de imaxes

 Notas 

Referencias

 Véxase tamén 

 Bibliografía 














 Outros artigos 
 Teatro Rosalía de Castro de Vigo

 Ligazóns externas 


Categoría:Teatros de Vigo
Categoría:Teatros de ópera de Galicia
Categoría:Salas de cinema
Categoría:Edificacións desaparecidas
Categoría:Artigos destacados sobre Galicia